rejauldu/bengali-wikipedia huggingface dataset:
ফাব্রিসিও ব্রুনো সোয়ারেস দে ফারিয়া (; জন্ম: ১২ জানুয়ারি ১৯৯৬; ফাব্রিসিও ব্রুনো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলীয় ক্লাব ফ্লামেঙ্গো এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ব্রুনো ২০২৪ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন ফাব্রিসিও ব্রুনো সোয়ারেস দে ফারিয়া ১৯৯৬ সালের ১২ই জানুয়ারি তারিখে ব্রাজিলের ইবিরিতেতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০২৪ সালের ২৩শে মার্চ তারিখে, ২৮ বছর, ২ মাস ও ১১ দিন বয়সে, ডান পায়ে ফুটবল খেলায় পারদর্শী ব্রুনো ইংল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন।https://int.soccerway.com/matches/2024/03/23/world/friendlies/england/brazil/4268141/ তিনি উক্ত ম্যাচের মূল একাদশে অন্তর্ভুক্ত ছিলেন;https://www.worldfootball.net/report/freundschaft-2024-maerz-england-brasilien/ ম্যাচে তিনি ১৪ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন।https://www.transfermarkt.com/spiel/index/spielbericht/4317996 ম্যাচটি ব্রাজিল ১–০ গোলের ব্যবধানে জয়লাভ করেছিল।https://www.national-football-teams.com/matches/report/38672/England_Brazil.html ব্রাজিলের হয়ে অভিষেকের বছরে ব্রুনো সর্বমোট ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ব্রাজিল  ২০২৪  ২  ০ সর্বমোট  ২  ০  তথ্যসূত্র  বহিঃসংযোগ    বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফ্লামেঙ্গো রেগাতাস ক্লাবের খেলোয়াড় বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:রেড বুল ব্রাগান্তিনোর খেলোয়াড়
ইব্রাহিম ইবনে আল-আশতারের পুরো নাম ইব্রাহিম ইবনে মালিক আল-আশতার ইবনে আল-হারিস আল-নাখাই (  ) একজন আরব সেনাপতি। তিনি খলিফা আলীর (রা. ৬৫৬-৬৬১) পক্ষে যুদ্ধ করেছিলেন। পরে আলীয় নেতা আল-মুখতার আল-ছাকাফির পক্ষে যুদ্ধ করেছিলেন। তিনি ৬৮৬ সালে খাজিরের যুদ্ধে উমাইয়াদের বিরুদ্ধে মুখতারের সেনাবাহিনীকে নেতৃত্ব দিয়ে বড় জয় অর্জন করেন এবং উমাইয়া নেতা উবায়দুল্লাহ ইবনে জিয়াদকে নিজ হাতে হত্যা করেন।   পরিবার এবং প্রাথমিক জীবন  ইব্রাহিম  মালিক আল-আশতার ইবনে আল-হারিসের ছেলে ছিল। তার বাবা রাশিদুন সেনাবাহিনীর একজন সেনাপতি এবং খলিফা আলীর সমর্থক ছিলেন। তারা বানু নাখা গোত্রের সদস্য ছিলেন। এজন্য তাদের "আল-নাখায়ী" বলা হতো। বানু নাখা ছিল মাধহিজ নামক বড় গোত্রের অংশ।Al-Tabari, ed. Hawting, p. 197. ইবরাহিমের এক ভাইয়ের নাম আব্দুর রহমান ইবনে আব্দুল্লাহ আল-নাখায়ী। তারা একই মায়ের সন্তান হলেও তাদের বাবা ভিন্ন ছিলেন। ইব্রাহিমের ভাই একজন যোদ্ধাও ছিলেন। তার বাবার মতো ইব্রাহিমও ৬৫৭ সালে সিফফিনের যুদ্ধে আলীর পক্ষে উমাইয়াদের বিরুদ্ধে লড়েছিলেন।The Encyclopaedia of Islam, 1971 p. 987.   কর্মজীবন ও মূল্যায়ন  আল-আল-আশতারের খ্যাতি বৃদ্ধি পায় যখন তিনি আলীয় উমাইয়া-বিরোধী নেতা আল-মুখতার আল-ছাকাফির চাকরিতে যোগ দেন।  ৬৮৫/৮৬ সালে তারা কুফা দখল করে এবং এর পরপরই উবায়দুল্লাহ ইবনে জিয়াদের নেতৃত্বে সিরিয়া থেকে আগত একটি আক্রমণকারী উমাইয়া সেনাবাহিনীর মুখোমুখি হয়। আল-মুখতার ইবনে আল-আশতারকে কুফা থেকে তার বেশিরভাগ পারস্য মাওয়ালি  সৈন্যদের নেতৃত্ব দেওয়ার দায়িত্ব দেন যাতে তারা ইরাকে উমাইয়াদের অগ্রসর হওয়া ঠেকাতে পারে। ইবনে আল-আশতার তার বাহিনী নিয়ে উত্তর দিকে অগ্রসর হন এবং মসুল শহরের পূর্বে খাজিরের যুদ্ধে উমাইয়াদের সাথে যুদ্ধ করেন। তিনি উমাইয়াদের পরাজিত করে ব্যক্তিগতভাবে উবায়দুল্লাহকে হত্যা করেন। পরে অন্যান্য ঊর্ধ্বতন উমাইয়া সেনাপতি, যেমন হুসাইন ইবনে নুমাইর আল-সাকুনিও নিহত হন। আশতার তাদের মাথা আল-মুখতারের কাছে পাঠান।  তিনি পরবর্তীতে সেগুলো মদিনা ও ইরাকের উমাইয়া-বিরোধী খলিফা আব্দুল্লাহ ইবনে আল-জুবায়েরের কাছে পাঠান।  ৬৮৭ সালের মধ্যে, আল-মুখতার ইবনে আল-আশতারকে মসুলের গভর্নর নিযুক্ত করেন। খাজিরের যুদ্ধে উমাইয়াদের পরাজয়ের পর মসুল মুখতারের নিয়ন্ত্রণে আসে। একই বছর ইবনে আল-জুবায়েরের ভাই মুস'আব,আল-মুখতার এবং তার সঙ্গীদের কুফায় অবরোধ করেন এবং পরবর্তী সংঘর্ষে আল-মুখতার নিহত হন। এরপর ইবরাহিম উমাইয়া খলিফা আব্দুল মালিকের পক্ষে যোগদানের প্রস্তাব সত্ত্বেও জুবায়রীদের পক্ষে যোগ দেন। ৬৯১ সালের অক্টোবরে মাসকিনের যুদ্ধে মুসাবের সাথে লড়াই করার সময় ইবনে আল-আশতার এই যুদ্ধে নিহত হন। সে যুদ্ধে উমাইয়ারা জুবায়েরীদের পরাজিত করে এবং পরবর্তীতে ইরাক জয় করে। যুদ্ধের পর তার মরদেহ উমাইয়া সেনারা পুড়িয়ে ফেলে। তার ছেলে নুমান ৭২০ সালে ইয়াজিদ ইবনে আল-মুহাল্লাবের উমাইয়া-বিরোধী বিদ্রোহে কুফার মাধহিজ ও বনু আসাদ সৈন্যদের সেনাপতি হিসেবে দায়িত্ব পালন করেন।Powers 1989, pp. 129–130  ইতিহাসবিদ হিউ এন. কেনেডি ইবনে আল-আশতারকে "মারওয়ানীয় যুগে (৬৮৪-৭৫০) কুফার সবচেয়ে প্রতিভাবান সেনাপতি" হিসেবে মনে করেন।Kennedy 2001, p. 23.  তথ্যসূত্র    গ্রন্থপঞ্জি   বিষয়শ্রেণী:দ্বিতীয় ফিতনায় সম্পৃক্ত ব্যক্তি বিষয়শ্রেণী:আরব সেনাপতি বিষয়শ্রেণী:৭ম শতাব্দীর আরব ব্যক্তি বিষয়শ্রেণী:৬৯১-এ মৃত্যু
থাম্ব|একজন গর্ভবতী মহিলা কিশোরী গর্ভাবস্থা, যা টিনেজ গর্ভাবস্থা নামেও পরিচিত, বিশ্ব স্বাস্থ্য সংস্থা (ডব্লিউএইচও) দ্বারা সংজ্ঞায়িত ২০ বছরের কম বয়সী মহিলা কিশোরীর গর্ভাবস্থা।  ডব্লিউএইচও বয়ঃসন্ধিকালকে ১০ থেকে ১৯ বছর বয়সের মধ্যে সময়কাল হিসাবে সংজ্ঞায়িত করে।  ডিম্বস্ফোটন শুরু হওয়ার পরে যৌন মিলনের সাথে গর্ভধারণ ঘটতে পারে, যা প্রথম মাসিকের (মেনার্চে) আগে হতে পারে তবে সাধারণত পিরিয়ড শুরু হওয়ার পরে ঘটে।  সুপুষ্ট মেয়েদের মধ্যে, প্রথম মাসিক সাধারণত ১২ বা ১৩ বছর বয়সের কাছাকাছি হয়।   গর্ভবতী কিশোরীরা অন্যান্য মহিলাদের মতো একই গর্ভাবস্থা সম্পর্কিত সমস্যার সম্মুখীন হয়। ১৫ বছরের কম বয়সীদের জন্য অতিরিক্ত উদ্বেগ রয়েছে কারণ তাদের একটি সুস্থ গর্ভাবস্থা বজায় রাখতে বা জন্ম দেওয়ার জন্য শারীরিকভাবে বিকাশের সম্ভাবনা কম।  ১৫-১৯ বছর বয়সী মেয়েদের জন্য, ঝুঁকিগুলি বয়সের জৈবিক প্রভাবের তুলনায় আর্থ-সামাজিক কারণগুলির সাথে বেশি জড়িত।  কম জন্ম ওজন, অকাল প্রসব, রক্তাল্পতা এবং প্রি-এক্লাম্পসিয়ার ঝুঁকিগুলি জৈবিক বয়সের সাথে যুক্ত, কারণ এগুলি প্রসবপূর্ব যত্ন পাওয়ার মতো অন্যান্য ঝুঁকির কারণগুলি নিয়ন্ত্রণ করার পরেও কিশোর-কিশোরীদের জন্মদানের ক্ষেত্রে দেখা যায়।    কিশোরী গর্ভধারণ সামাজিক সমস্যাগুলির সাথে সম্পর্কিত, যার মধ্যে নিম্ন শিক্ষার স্তর এবং দারিদ্র্য রয়েছে। উন্নত দেশগুলিতে কিশোরী গর্ভাবস্থা সাধারণত বিবাহের বাইরে থাকে এবং এটি প্রায়শই একটি সামাজিক কলঙ্কের সাথে যুক্ত থাকে।  উন্নয়নশীল দেশগুলিতে কিশোরী গর্ভাবস্থা প্রায়ই বিবাহের মধ্যে ঘটে এবং অর্ধেক পরিকল্পিত হয়। যাইহোক, এই সমাজে, প্রাথমিক গর্ভাবস্থা অপুষ্টি এবং দুর্বল স্বাস্থ্যসেবার সাথে মিলিত হয়ে চিকিৎসা সমস্যা সৃষ্টি করতে পারে। সংমিশ্রণে হলে, শিক্ষাগত হস্তক্ষেপ এবং জন্মনিয়ন্ত্রণে গেলে অনিচ্ছাকৃত কিশোর গর্ভধারণ কমতে পারে।    ২০১৫ সালে, প্রতি ১,০০০ জনে প্রায় ৪৭ জন ২০ বছরের কম বয়সী মহিলার সন্তান ভাল ছিল। আফ্রিকায় হার বেশি এবং এশিয়ায় কম। উন্নয়নশীল বিশ্বে প্রতি বছর ১৬ বছরের কম বয়সী ২.৫ মিলিয়ন মহিলা এবং ১৫ থেকে ১৯ বছর বয়সী ১৬ মিলিয়ন মহিলার সন্তান হয়। আরও ৩.৯ মিলিয়নের গর্ভপাত হয়েছে। এটি শহরের তুলনায় গ্রামাঞ্চলে বেশি দেখা যায়। বিশ্বব্যাপী, ১৫ থেকে ১৯ বছর বয়সী মহিলাদের মধ্যে গর্ভাবস্থা সম্পর্কিত জটিলতাগুলি মৃত্যুর সবচেয়ে সাধারণ কারণ।     তথ্যসূত্র    বহিঃসংযোগ        Teenage pregnancies and obstetric outcome  Teen Pregnancy, a special issue from the Journal of Applied Research on Children (2011)  বিষয়শ্রেণী:বয়ঃসন্ধি বিষয়শ্রেণী:মাতৃত্ব বিষয়শ্রেণী:তারুণ্য বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ বিষয়শ্রেণী:কিশোরী যৌনতা বিষয়শ্রেণী:কিশোরী গর্ভাবস্থা বিষয়শ্রেণী:অপর্যালোচিত অনুবাদসহ পাতা
থাম্ব|250x250পিক্সেল| লিউকোপ্লাস্ট, বিশেষত, অ্যামাইলোপ্লাস্ট লিউকোপ্লাস্ট (λευκός leukós "সাদা", πλαστός প্লাস্টোস "গঠিত, ঢালাই")   উদ্ভিদ কোষের  অঙ্গাণু যা প্লাস্টিডে পাওয়া যায়। এ প্লাস্টিডে রঞ্জক পদার্থ নেই।  সালোকসংশ্লেষিত রঞ্জক পদার্থ না থাকায় লিউকোপ্লাস্টগুলি রঙিন হয় না। যেখানে ক্লোরোপ্লাস্ট পৌছতে পারে না, যেমনঃ মূল,বাল্ব, শিকড়ে এদের দেখা যায়। লিউকোপ্লাস্ট ৩ প্রকার যথাঃ অ্যামাইলোপ্লাস্ট:  (স্টার্চ বা শেতসার সঞ্চয়) , ইলায়োপ্লাস্ট : (চর্বি জাতীয় খাদ্য সঞ্চয়)  এবং অ্যালিউরোপ্লাস্ট: (প্রোটিন সঞ্চয়)। অধিকাংশ কোষে লিউকোপ্লাস্টের সঞ্চয়ী ক্ষমতা থাকে না। সাধারণত লিউকোপ্লাস্টগুলি ক্লোরোপ্লাস্টের তুলনায় অনেক ছোট হয়ে থাকে। এদের আকৃতি অ্যামিবয়েড ধরনের। গ্রন্থি কোষে C10 monoterpene সংশ্লেষণে তাদের সুনির্দিষ্ট ভূমিকা ব্যতীত, উদ্ভিদ কোষে লিউকোপ্লাস্টের কার্যকারিতা এখন পর্যন্ত অনেকাংশে অনুমানের বিষয়। বিকাশের নির্দিষ্ট পর্যায়ে কিছু কোষের লিউকোপ্লাস্টগুলি কোষের পরিধি পর্যন্ত প্রসারিত স্ট্রোমুল সহ নিউক্লিয়াসের চারপাশে গুচ্ছাকারে অবস্থান করে। যেমনটি মূল মেরিস্টেমের প্রোপ্লাস্টিডে দেখা যায়। লিউকোপ্লাস্টের স্ট্রোমা কম ঘন থাকে।  ইটিওপ্লাস্টগুলি, এক ধরনের  অপরিণত ক্লোরোপ্লাস্ট। লিউকোপ্লাস্টের মতো আলো থেকে বঞ্চিত হয়, সক্রিয়ক রঞ্জক পদার্থ নেই। কয়েক মিনিট আলোর সংস্পর্শে আসার পর, ইটিওপ্লাস্টগুলি ক্লোরোপ্লাস্টে রূপান্তরিত হতে শুরু করে এবং লিউকোপ্লাস্ট হওয়া বন্ধ করে। অ্যামাইলোপ্লাস্টগুলি বড় আকারের এবং শর্করা সঞ্চয় করে। প্রোটিনোপ্লাস্ট প্রোটিন সঞ্চয় করে এবং বীজে (ডাল) পাওয়া যায়। ইলাইওপ্লাস্ট চর্বি এবং তেল সঞ্চয় করে এবং বীজে পাওয়া যায়। এদেরকে ওলিওসোমও বলা হয়।   তুলনা  ডান|220x220পিক্সেল   প্লাস্টিড  ক্লোরোপ্লাস্ট এবং ইটিওপ্লাস্ট  ক্রোমোপ্লাস্ট  ট্যানোসোম  লিউকোপ্লাস্ট  অ্যামাইলোপ্লাস্ট  ইলাইওপ্লাস্ট  প্রোটিনোপ্লাস্ট   তথ্যসূত্র    বহিঃসংযোগ     বিষয়শ্রেণী:উদ্ভিদ শারীরতত্ত্ব বিষয়শ্রেণী:অঙ্গাণু
দিনাপুর ক্যান্টনমেন্ট () ভারতের বিহার রাজ্যের পাটনা জেলার একটি সেনানিবাস শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে দিনাপুর ক্যান্টনমেন্ট শহরের জনসংখ্যা হল ২৮,১৪৯ জন। এর মধ্যে পুরুষ ৫৬% এবং নারী ৪৪%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে দিনাপুর ক্যান্টনমেন্টের সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।  সামরিক গুরুত্ব ১৯৪১ সালে ব্রিটিশরা এখানে বিহার রেজিমেন্টের সদর দপ্তরটি প্রতিষ্ঠা করে ।   তথ্যসূত্র   বিষয়শ্রেণী:বিহারের শহর
ষষ্ঠী পুতুল উত্তর দিনাজপুর জেলার অন্যতম স্থানীয় লোকশিল্পের নিদর্শন। এই ষষ্ঠী পুতুলে আদিমতার ছাপ স্পষ্ট। প্রাচীন ধারা বজায় রেখে আজও এই পুতুল তৈরি করা হয়। বর্তমানে শিল্পী মালতি রায় এই শিল্পকে ধরে রেখেছেন।  উপজীব্য থাম্ব|ষষ্ঠী পুতুল পোড়ামাটির এই পুতুলগুলোর মূল উপজীব্য মা ও ছেলে। তবে অন্যান্য অঞ্চলের মা ও ছেলে পুতুলের থেকে আলাদা। কুনুরের পুতুলে মা শ্রমজীবি পরিবারের অন্তর্গত এবিং তারই প্রতিরূপ। কোলে ছেলে। তবে ছেলের মাথায় ঝাঁকা সেই শ্রমজীবি পরিবারকেই প্রতিভাত করে। অনেক সময় চা বাগানের কর্মরত মহিলাদের মতো পিঠে ছেলে বাঁধাও দেখা যায়।  বর্ণনা তথ্যসূত্র  বিষয়শ্রেণী:বাংলার পুতুল বিষয়শ্রেণী:বাংলার লৌকিক শিল্প বিষয়শ্রেণী:পশ্চিমবঙ্গের হস্তশিল্প বিষয়শ্রেণী:পশ্চিমবঙ্গের মৃৎশিল্প বিষয়শ্রেণী:পুতুল বিষয়শ্রেণী:বাংলার মৃৎশিল্প
মকবুল হোসেন (-২৪ মে ২০২০) শিল্পপতি, আইনজীবী ও বাংলাদেশ আওয়ামী লীগের রাজনীতিবিদ। তিনি ঢাকা-৯ আসন থেকে জুন ১৯৯৬ সালের সপ্তম জাতীয় সংসদ নির্বাচনে সংসদ সদস্য নির্বাচিত হয়েছিলেন।   জন্ম ও প্রাথমিক জীবন  মকবুল হোসেন  সালে বিক্রমপুরে জন্মগ্রহণ করেন। তিনি জগন্নাথ কলেজ থেকে লেখাপড়া এইচএসসি পাশ করে ঢাকা বিশ্ববিদ্যালয় থেকে ১৯৭২ সালে এমএ এরপর এলএলবি ডিগ্রি অর্জন করেন।   রাজনৈতিক ও কর্মজীবন  মকবুল হোসেন বাংলাদেশ আওয়ামী লীগের কেন্দ্রীয় কমিটির উপদেষ্টা পরিষদের সদস্য। ১৯৬৬ সালে তিনি ছাত্রলীগের জগন্নাথ কলেজ শাখার সভাপতির দায়িত্ব পালন করেন। ১৯৬৮ সাল থেকে ১৯৭১ সাল পর্যন্ত তিনি ঢাকা বিশ্ববিদ্যালয়ের ছাত্রলীগের সমাজকল্যাণ ইন্সটিটিউট শাখা সভাপতি হিসেবে দায়িত্ব পালন করেন। তিনি সক্রিয়ভাবে মুক্তিযুদ্ধে অংশগ্রহণ করেন। স্বেচ্ছাসেবক লীগের প্রতিষ্ঠাতা সভাপতি তিনি। ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের দলীয় মনোনয়ন পেয়ে তিনি (তৎকালীন ঢাকা-৯ আসন) সংসদ সদস্য নির্বাচিত হন। ২০০১ সালের অষ্টম জাতীয় নির্বাচনে তিনি পরাজিত হন। এরপর নির্বাচনে অংশগ্রহণ করেননি।  ২০০৮ সালে, একটি বিশেষ জজ আদালত অবৈধ সম্পদ বানানো এবং সম্পত্তির তথ্য গোপন করার অভিযোগে মকবুল হোসেনকে ১৩ বছরের কারাদন্ডে দণ্ডিত করে। তার স্ত্রীকে তিন বছরের কারাদণ্ড দেওয়া হয়েছিল।  তিনি শমরিতা মেডিকেল কলেজ হাসপাতাল ও সন্ধানী লাইফ ইন্সুরেন্স, পূরবী জেনারেল ইন্সুরেন্স কোম্পানি ছাড়াও এ্যমিকো ল্যাবরেটরিজ, পান্না টেক্সটাইল, মোনা ফিন্যান্সের মালিক।   পুরস্কার   শের ই বাংলা জাতীয় স্বর্ণপদক পুরস্কার  বঙ্গবন্ধু জাতীয় স্বর্ণপদক পুরস্কার  শহীদ সোরওয়ার্দী জাতীয় স্বর্ণপদক পুরস্কার  বিচারপতি আবু সাদাঁত স্বর্ণপদক পুরস্কার  শহীদ বদিউজ্জামান স্বর্ণপদক পুরস্কার  আমরা সূর্যমুখী স্বর্ণপদক পুরস্কার  বাংলাদেশ উন্নয়ন সংসদ স্বর্ণপদক পুরস্কার  ব্যক্তিগত জীবন মকবুল হোসেন গোলাম ফাতেমা তাহেরা খানমকে বিয়ে করেন। তার ছেলে আহসানুল ইসলাম টিটু টাঙ্গাইল-৬ আসনে আওয়ামী লীগের সংসদ সদস্য। তার আরেক ছেলে মুজিবুল ইসলাম পান্না, সন্ধানী লাইফ ইন্স্যুরেন্স কোম্পানি লিমিটেডের বর্তমান চেয়ারম্যান। তার একমাত্র কন্যা সায়মা সুলতানা সিটি ইউনিভার্সিটির পরিচালক হিসেবে কর্মরত।   মৃত্যু  মকবুল হোসেন করোনাভাইরাসে আক্রান্ত হয়ে ২৪ মে ২০২০ সালে ঢাকার সম্মিলিত সামরিক হাসপাতালে চিকিৎসাধী মৃত্যুবরণ করেন।   তথ্যসূত্র   বিষয়শ্রেণী:ঢাকা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:টাঙ্গাইল জেলার রাজনীতিবিদ বিষয়শ্রেণী:১৯৫০-এ জন্ম বিষয়শ্রেণী:২০২০-এ মৃত্যু বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু বিষয়শ্রেণী:১৯৫০-এর দশকে জন্ম বিষয়শ্রেণী:বিক্রমপুরের ব্যক্তি বিষয়শ্রেণী:বাংলাদেশী ব্যবসায়ী
মাজেন্দ্র নারজারি (১৫ মে ১৯৫৩ - ২৬ মে ২০২১) আসামের একজন বোডোল্যান্ড পিপলস ফ্রন্টের রাজনীতিবিদ ছিলেন।   জীবনী  তিনি ২০০৬ থেকে আসাম বিধানসভা নির্বাচনে গোসাইগাঁও আসন থেকে নির্বাচিত হয়েছিলেন।My NetaRabiram, Majendra file nominations   তথ্যসূত্র   বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু বিষয়শ্রেণী:আসাম বিধানসভার সদস্য ২০২১-২০২৬ বিষয়শ্রেণী:আসাম বিধানসভার সদস্য ২০১৬-২০২১ বিষয়শ্রেণী:আসাম বিধানসভার সদস্য ২০১১-২০১৬ বিষয়শ্রেণী:আসাম বিধানসভার সদস্য ২০০৬-২০১১ বিষয়শ্রেণী:কোকড়াঝাড় জেলার ব্যক্তি বিষয়শ্রেণী:বড়োল্যান্ড পিপলস ফ্রন্টের রাজনীতিবিদ বিষয়শ্রেণী:২০২১-এ মৃত্যু বিষয়শ্রেণী:১৯৫৩-এ জন্ম
থাম্ব|শারীরিক কর্মপরিবেশবিদ্যা: ব্যবহারকারীর সাথে মানানসই সরঞ্জাম ও কর্মক্ষেত্রের সাথে ব্যবহারকারীর ইন্টারঅ্যাকশন ডিজাইনের বিজ্ঞান। কর্মপরিবেশ বিদ্যা ( আর্গোনমিক্‌স) বলতে বৃহত্তর অর্থে কর্মপরিবেশ ও তার অভ্যন্তরে অবস্থিত মানুষের মধ্যকার আন্তঃসম্পর্কের অধ্যয়নকে বোঝায়। আরও বিশেষ অর্থে একজন কর্মপরিবেশবিদ কাজের পরিবেশ এমনভাবে নকশা করেন বা এতে এমন পরিবর্তন সাধন করেন, যাতে তা কর্মীর সাথে খাপ খায়। কর্মপরিবেশ বিদ্যার লক্ষ্য কাজে অস্বস্তি দূর করা, কর্মদক্ষতা বৃদ্ধি করা এবং কাজের কারণে আঘাতের ঝুঁকি দূর করা।   আন্তর্জাতিক কর্মপরিবেশ বিদ্যা সংস্থার দেওয়া সংজ্ঞা অনুযায়ী "কর্মপরিবেশ বিদ্যা বা মানব উপাদানসমূহ বলতে বিজ্ঞানের একটি শাখাকে বোঝায় যেখানে কোনও ব্যবস্থাতে অবস্থিত মানুষ ও অন্যান্য উপাদানের মধ্যকার আন্তঃক্রিয়া বোঝার চেষ্টা করা হয়। একই সাথে এটি একটি পেশা যেখানে তত্ত্ব, মূলনীতি, উপাত্ত ও পদ্ধতিসমূহ ব্যবহার করে কর্মপরিবেশ বা ব্যবস্থাটিকে এমনভাবে নকশা করা হয় যাতে মানব কল্যাণ এবং সামগ্রিক ব্যবস্থার কর্মসাধম সর্বোচ্চ সন্তোষজনক হয়।"International Ergonomics Association. Human Factors/Ergonomics (HF/E) . Website. Retrieved 7 June 2020.  কারও কর্মক্ষেত্র যেন তার দেহের ক্ষতির কারণ না হয়, তার জন্য কী করা দরকার এবং কীভাবে তা করা দরকার, সে সম্পর্কে এখানে বর্ণনা থাকে। যেমন যে কর্মী ঢালাইয়ের কাজ করেন তাঁর যেকোনও সময়ে আগুনের স্ফুলিংগ দ্বারা চোখ বা শরীরের ক্ষতি হতে পারে, কিন্তু ক্ষতি যেন না হয় তার জন্য কী কী পদক্ষেপ নেবেন, তার সবিশেষ বর্ণনা কর্মপরিবেশ বিদ্যা থেকে পাবেন। এরূপ প্রতিটি পেশার জন্য সুনির্দিষ্ট কর্মপরিবেশ নকশাকরণের নীতি আছে।   তথ্যসূত্র     বিষয়শ্রেণী:পেশাগত নিরাপত্তা ও সুস্বাস্থ্য বিষয়শ্রেণী:ব্যবস্থাদি মনোবিজ্ঞান বিষয়শ্রেণী:শিল্প প্রকৌশল বিষয়শ্রেণী:দেহভঙ্গি
সুযোগ উইকিপ্রকল্প এই প্রকল্পের সাহায্যে বিভিন্ন গ্যাজেট আমদানি ও স্থানীয়করণ করা সম্ভব হবে। উদ্দেশ্য  বিভিন্ন ভিন্নভাষী গ্যাজেট, স্ক্রিপ্ট বা সরঞ্জাম আমদানি ও স্থানীয়করণ করা।  নতুন স্ক্রিপ্ট বা গ্যাজেট তৈরি করা কাজ  যেকোনো ভাষার প্রয়োজনীয় স্ক্রিপ্ট আমদানি করতে পারেন। তবে সেজন্য জেএস, সিএসএস প্রভৃতির জ্ঞান থাকা আবশ্যক।  বর্তমান কাজ অনুচ্ছেদে গিয়ে কাজগুলো সম্পন্ন করতে সহায়তা করতে পারেন।  নতুন প্রয়োজনীয় স্ক্রিপ্ট বা গ্যাজেট তৈরি করতে পারেন।  যেকোনো সহায়তার জন্য কারিগরি আলোচনাসভায় বার্তা রাখতে পারেন। __NOTOC__
ধলাই-বিসনাই নদী বাংলাদেশের উত্তর-পূর্বাঞ্চলের নেত্রকোণা জেলার একটি নদী। নদীটির দৈর্ঘ্য ৩০ কিলোমিটার, গড় প্রস্থ ৬৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ধলাই-বিসনাই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩৯।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:নেত্রকোণা জেলার নদী বিষয়শ্রেণী:মোহনগঞ্জ উপজেলা বিষয়শ্রেণী:আটপাড়া উপজেলা বিষয়শ্রেণী:বারহাট্টা উপজেলা বিষয়শ্রেণী:নেত্রকোণা সদর উপজেলা
স্যাম গোই সেং হুই ( ), সিঙ্গাপুরের "পপিয়াহ কিং" নামেও পরিচিত, তিনি তি ইহি জিয়া ফুডস এর চেয়ারম্যান। তিনি "পপিয়াহ" (), গমের ময়দা থেকে তৈরি চামড়ার সদৃশ, নরম, পাতলা কাগজের মতো ক্রেপ বা প্যানকেক বিক্রয় করার জন্য পরিচিত।   ২০০৮ সালে, তিনি সুপার কফিমিক্সের বৃহত্তম একক শেয়ারহোল্ডার ছিলেন।   গোইয়ের চার সন্তান। তার ছেলে বেন গোই তে ইহি জিয়ার প্রধান পরিচালন কর্মকর্তা হিসাবে দায়িত্ব পালন করেছিলেন। বেন ৩ ফেব্রুয়ারি, ২০১৮ সালে ৪৩ বছর বয়সে মারা গেছেন।    তথ্যসূত্র    বহিঃসংযোগ     বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:সিঙ্গাপুরের ব্যবসায়ী বিষয়শ্রেণী:সিঙ্গাপুরীয় শতকোটিপতি বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:চীনা কোম্পানি প্রতিষ্ঠাতা
“লিটল টমি টাকার” হলো ইংরেজি ভাষার একটি শিশুতোষ ছড়া। এটির রাউড লোকসঙ্গীত সূচক সংখ্যা হলো ১৯৬১৮।   ছড়ার কথা  ছড়ার আধুনিক সংস্করণ নিম্নরূপ:  Little Tommy Tucker Sings for his supper. What shall we give him? White bread and butter. How shall he cut it Without a knife? How will he be married Without a wife?আই. ওপাই এবং পি. ওপাই, দি অক্সফোর্ড ডিকশনারি অব নার্সারি রাইমস (অক্সফোর্ড ইউনিভার্সিটি প্রেস, ১৯৫১, ২য় সংস্করণ, ১৯৯৭), পৃষ্ঠা ৪১৬–৭।   উৎস  আইওনা ও পিটার ওপাইয়ের তত্ত্বানুসারে টমি থাম্ব’স প্রিটি সং বুক-এ (আনু. ১৭৪৪) এই কবিতার প্রাচীনতম সংস্করণটি পাওয়া যায়। তবে সেখানে শুধুমাত্র কবিতার প্রথম চার লাইন নথিভুক্ত করা হয়েছিল। এই কবিতার সম্পূর্ণ সংস্করণ মাদার গুজেজ মেলডি-এর (আনু. ১৭৪৪) অন্তর্ভুক্ত করা হয়েছিল।  সতেরো শতকের দিকে “” ইংরেজি ভাষার প্রচলিত একটি প্রবাদবাক্য ছিল।উইলিয়াম জর্জ স্মিথ, দি অক্সফোর্ড ডিকশনারি অব ইংলিশ প্রভার্বস, ১৯৪৯, পৃষ্ঠা ৩২৩ “” (টম মাংস খাবে, তবে তার একটি ছুরি লাগবে) লাইনটি সেই শতকের শুরুর দিকে অ্যান এক্সিলেন্ট নিউ মেডলি-তে (আনু. ১৬২০) এই কবিতার আদি অস্তিত্বের প্রতি ইঙ্গিত করে। বিভিন্ন সমসাময়িক গানের লাইন বিশেষভাবে সমন্বিত করে এই বইটি রচিত হয়েছিল।Text on the University of Michigan site এই কবিতার আরেকটি সম্ভাব্য উল্লেখ হলো রবার্ট হেরিকের এপিগ্রাম (শ্লেষাত্মক রচনা) “আপন টাক” (), যা হেসপেরিডেস (১৬৪৮) গ্রন্থের অন্তর্ভুক্ত ছিল।  At post and pair, or slam, Tom Tuck would play This Christmas, but his want wherewith says nay. কবিতার প্রথম লাইনটি সমসাময়িক তাস খেলায় জয়-পরাজয়কে নির্দেশ করছে।  ছড়াটি নার্সারির সূচিতে অন্তর্ভুক্ত হওয়ার পর দ্রুত সময়ের মধ্যে অনুরূপ ছড়ার সাথে সম্মিলিত করা হয় এবং এর সাথে মানানসই সুর আরোপ করা হয়। লাইব্রেরি অব কংগ্রেসে ১৮৮৫ সালের দিককার কানাডীয় সিডনি পেরকিভালের (জোসেফ গোল্ডের ছদ্মনাম) চার ধরনের কণ্ঠে এই ছড়ার সুরারোপিত রেকর্ড সংরক্ষণ করা আছে। যার লাইন- Little Tommy Tucker Singing for his supper. What shall he have but white bread and butter? How shall he cut it without any knife, How shall he marry without any wife?লাইব্রেরি অব কংগ্রেস, "লিটল টমি টাকার" ১৯২৪ সালে ইংরেজ লেখক পিটার ওয়ারলক তার ক্যান্ডেললাইট: অ্যা সাইকেল অব নার্সারি জিঙ্গেলস-এর পঞ্চম অংশে এটি অন্তর্ভুক্ত করেন।Lieder NetA performance on YouTube এই কবিতাটি কার্ল উর্ফ ও গুনিল্ড কিটম্যানের শিশু সঙ্গীতশিক্ষা প্রকল্প “শুলওয়েক”-এরও (১৯৫০) অন্তর্ভুক্ত করা হয়েছে।A performance on YouTube   তথ্যসূত্র    বহিঃসংযোগ   বিষয়শ্রেণী:ইংরেজি লোকসঙ্গীত বিষয়শ্রেণী:ঐতিহ্যবাহী শিশুতোষ গান বিষয়শ্রেণী:কাল্পনিক পুরুষ চরিত্র নিয়ে গান বিষয়শ্রেণী:ইংরেজি শিশুতোষ ছড়া বিষয়শ্রেণী:অজানা বছরের গান বিষয়শ্রেণী:অজানা লেখকের গান বিষয়শ্রেণী:গানের বছর অজানা বিষয়শ্রেণী:গীতিকার অজানা
এমিলি সালভিনি (৩১ অক্টোবর ১৯৮৯৩ মে ১৯৯৭) ছিলেন সাত বছরের একটি মেয়ে, যিনি ১৯৯৭ সালের মে মাসে বার্কশায়ারের রেডিং-এ তার পারিবারিক বাড়িতে অগ্নিসংযোগের হামলায় নিহত হন। তার হত্যার কোনো সমাধান হয়নি।   পটভূমি  এমিলি ১৯৮৯ সালের অক্টোবরে ইতালিতে জন্মগ্রহণ করেছিলেন। তার মা কেটি এবং তার বাবা মার্কো সালভিনি। কেটি সাসেক্স বিশ্ববিদ্যালয় থেকে রাজনীতিতে স্নাতক ডিগ্রি অর্জন করেন এবং ১৯৮০-এর দশকের শেষের দিকে ইতালিতে ছুটির দিনে মার্কোর সাথে দেখা করেন। এমিলির জন্মের প্রায় এক বছর আগে তারা বিয়ে করেছিল এবং কেটির বাবা -মায়ের কাছাকাছি রেডিং-এ ক্যাভারশামে যাওয়ার আগে তিন বছর ধরে গার্ডা লেকের কাছে বসবাস করেছিল। এমিলির জ্যাক নামে একটি ভাই ছিল, সে তার চেয়ে চার বছরের ছোট ছিল। সালভিনির বাড়িতে আক্রমণের সময়, কেটি এবং মার্কো আলাদা হয়ে গিয়েছিলেন এবং কেটি এবং তার দুই সন্তান কেভারশামের হেমডিয়ান রোডে আধা বিচ্ছিন্ন ভাড়া বাসার একমাত্র দখলদার ছিলেন। কেটি একটি স্থানীয় পাব-এ পার্ট-টাইম কাজ করতেন এবং মার্কো তাদের বাচ্চাদের সাথে নিয়মিত যোগাযোগ করতেন এবং প্রতি শনিবার সকাল ১০ টায় শিশুদের বাইরে নিয়ে যাওয়ার জন্য দেখা যেত। এমিলি ক্যাভারশাম প্রাথমিক বিদ্যালয়ের ছাত্র ছিলেন যা তার বাড়ির খুব কাছে ছিল।   অপরাধ  ১৯৯৭ সালের ২ মে শুক্রবার রাতে, ৩ বছর বয়সী জ্যাক তার মায়ের সাথে রাতের শুরুতে এক পর্যায়ে বিছানায় উঠে ছিলেন এবং ৭ বছর বয়সী এমিলি বাড়ির পিছনে তার শোবার ঘরে ঘুমিয়ে ছিলেন। ৩ মে শনিবার রাত দেড়টায় হেমডিয়ান রোডের তিনটি টেলিগ্রাফ খুঁটিতে টেলিফোন লাইন কাটা হয়, যার ফলে ত্রিশটি বাড়ি তাদের টেলিফোন সংযোগ হারায়। শনিবার ভোর ৪.০০ টার কিছু পরে চিৎকার এবং একটি রিং সিঁধেল চোরের অ্যালার্ম দ্বারা প্রতিবেশীরা জেগে ওঠে। সালভিনিদের বাড়ি থেকে আগুনের শিখা বেরোতে দেখা গেছে। কেটি জ্যাক কাঁদতে কাঁদতে জেগে ওঠে এবং বুঝতে পারে যে এটি খুব গরম এবং শোবার ঘরের দরজার চারপাশে একটি উজ্জ্বলতা রয়েছে। যখন সে দরজা খুলল, আগুনের শিখা তার শোবার ঘরে ছুটে গেল, সিলিং এর মতো উঁচুতে। কেটি জ্যাককে, যিনি খুব ব্যথিত ছিলেন, শোবার ঘরের জানালা থেকে এবং নীচের বে উইন্ডোর উপরে একটি ছোট লেজে রেখেছিলেন। সে তার মেয়ে এমিলির কাছে পৌঁছাতে মরিয়া ছিল, কিন্তু আগুনের শিখা দিয়ে তার ঘরে যেতে পারেনি। তিনি জ্যাককে সাহায্য করতে আসা প্রতিবেশীদের একজনের হাতে তুলে দিয়েছিলেন। মেয়েকে বাঁচাতে চাইলেও তিনি তাকে বাড়ি ছেড়ে চলে যেতে রাজি করান। কেটি বে উইন্ডো লেজ থেকে পড়ে যায়। প্রত্যক্ষদর্শীরা তাকে এবং জ্যাকের মুখ, হাত ও পা কালো বলে বর্ণনা করে এবং তাদের বেশিরভাগ পোশাক পুড়ে যায়। প্রতিবেশীরা বাড়ির পিছনে একটি মই রেখে পিছনের শয়নকক্ষে এমিলির কাছে যাওয়ার চেষ্টা করেছিলেন। ইতোমধ্যে একজন গাড়ি চালক তাদের মোবাইল ফোনে দমকল বাহিনীকে সতর্ক করেছিলেন এবং দমকলকর্মীরা সদর দরজা ভেঙে এমিলিকে তার শোবার ঘর থেকে উদ্ধার করতে সক্ষম হন। পরিবারের তিনজনকেই রয়্যাল বার্কশায়ার হাসপাতালে নিয়ে যাওয়া হয় যেখানে এমিলি ধোঁয়ায় শ্বাসকষ্টে মারা যান। তার মা এবং ভাইয়ের আঘাত এতটাই গুরুতর ছিল যে তাদের বাকিংহামশায়ারের স্টোক ম্যান্ডেভিল হাসপাতালের একটি বিশেষজ্ঞ ইউনিটে স্থানান্তরিত করা হয়েছিল।   তথ্যসূত্র   বিষয়শ্রেণী:বালিকাদের প্রতি সহিংসতার ঘটনা বিষয়শ্রেণী:ইংল্যান্ডের অমীমাংসিত খুন বিষয়শ্রেণী:খুনের শিকার নারী বিষয়শ্রেণী:শিশু খুন
থাম্ব| টমাস হার্ন এবং উইলিয়াম বাইর্নের ১৭৮২ সালের খোদাই ক্রেইগমিলার ক্যাসেলের স্যার আলেকজান্ডার গিলমারকে উৎসর্গ করা হয়েছে স্যার আলেকজান্ডার গিলমোর, ৩য় ব্যারোনেট (সি. ১৭৩৭ - ১৭৯২), ক্রেইগমিলারের, এডিনবার্গ ১২ জানুয়ারি ১৭৬১ থেকে ১৭৭৪ সাল পর্যন্ত এডিনবার্গশায়ারের সংসদ সদস্য ছিলেন।   তথ্যসূত্র   বিষয়শ্রেণী:স্কটল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭৬৮-১৭৭৪ বিষয়শ্রেণী:গ্রেট ব্রিটেনের সংসদ সদস্য ১৭৬১-১৭৬৮ বিষয়শ্রেণী:১৭৯২-এ মৃত্যু বিষয়শ্রেণী:১৭৩৭-এ জন্ম বিষয়শ্রেণী:গিলমোর পরিবার
টমাস (; জন্ম: ৪ জুন ১৯৯২; অনলাইনে মাধ্যমে ছদ্মনাম সাইকুনো নামে সুপরিচিত) হলেন একজন মার্কিন টুইচ স্ট্রিমার এবং ইউটিউবার। তিনি টুইচে তার সরাসরি সম্প্রচারের জন্য পরিচিত। ২০২১ সালের মার্চ মাস অনুযায়ী, তার টুইচ চ্যানেলটি সর্বাধিক অনুসরণকৃত চ্যানেলের মধ্যে ৩৮তম এবং সর্বাধিক সাবস্ক্রাইবকৃত চ্যানেলের মধ্যে ১১তম স্থানে রয়েছে।  টুইচ যদিও তার টুইচ একাউন্ট ২০১১ সাল থেকে সক্রিয় (যা ২০১১ সালের ১৪ই নভেম্বর তারিখে তৈরি করা হয়েছে), সাইকুনো ২০১৮ সালের ৩রা জানুয়ারি তারিখে উক্ত চ্যানেলে প্রথমবারের মতো সরাসরি সম্প্রচার করা শুরু করেন। ২০১৯ সালের এপ্রিল মাস হতে, সাইকুনো নিয়মিত স্ট্রিমিং শুরু করেন। তিনি টুইচ প্ল্যাটফর্মে দ্রুত জনপ্রিয়তা অর্জন করেন; যার ক্ষেত্রে অনেকে তার শান্ত, পিছিয়ে পড়া আচরণকে একটি মাধ্যম হিসেবে মনে করেন। ২০২০ সালের আগস্ট মাসে সাইকুনো সংক্ষিপ্ত সময়ের জন্য অফলাইনটিভির বাসস্থানে বসবাসের জন্য আসেন এবং কিছু ভিডিওতে উক্ত দলের সহযোগিতা করেন। দুই মাস পর তিনি উক্ত বাসস্থান ত্যাগ করে তার পরিবারের সাথে বসবাস করতে চলে যান।  ২০২০ সালের নভেম্বর মাসে সাইকুনোর টুইচ চ্যানেলটি ৬,২০,০০০-এর বেশি অনুসারী অর্জন করে, যা তাকে উক্ত মাধ্যমে দ্রুততম ক্রমবর্ধমান স্ট্রিমারে পরিণত করে।  ২০২০ সালের ২৭শে নভেম্বর তারিখে, সাইকুনো টুইচে মার্কিন যুক্তরাষ্ট্র প্রতিনিধি পরিষদের সদস্য আলেক্সান্দ্রিয়া ওকাসিও কোর্তেসের সাথে অ্যামাং আস খেলেন, যেখানে তারা খাদ্য নিরাপত্তাহীনতা মোকাবেলায় সাহায্য করার জন্য ২,০০,০০০ মার্কিন ডলারেরও বেশি সংগ্রহ করেছিল। পরবর্তী বছরের ফেব্রুয়ারি মাসে, সাইকুনোর টুইচ চ্যানেলটি সাবস্ক্রাইবকৃত চ্যানেলের তালিকায় ১১তম স্থান অধিকার করে।  ব্যক্তিগত জীবন তিনি চীনা এবং ভিয়েতনামী বংশোদ্ভূত। সাইকুনো মার্কিন যুক্তরাষ্ট্রের দক্ষিণ ক্যালিফোর্নিয়ার বাসিন্দা। ২০২১ সালের জানুয়ারি মাসে তিনি জানান যে তিনি নেভাডার লাস ভেগাসে স্থানান্তরিত হবেন।  তথ্যসূত্র  বহিঃসংযোগ          বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:স্যান গ্যাব্রিয়েলের ব্যক্তি বিষয়শ্রেণী:ক্যালিফোর্নিয়ার ইউটিউবার বিষয়শ্রেণী:গেমিং ইউটিউবার বিষয়শ্রেণী:টুইচ স্ট্রিমার বিষয়শ্রেণী:চীনা বংশোদ্ভূত মার্কিন ব্যক্তি বিষয়শ্রেণী:ভিয়েতনামি বংশোদ্ভূত মার্কিন ব্যক্তি বিষয়শ্রেণী:১৯৯১-এ জন্ম